সার্ভাইভার ইন্ডিয়া

সার্ভাইভার ইন্ডিয়া (এছাড়াও সার্ভাইভার ইন্ডিয়া: দ্য আল্টিমেট ব্যাটল নামেও পরিচিত) ভারতীয় আপাতবাস্তব টেলিভিশন অনুষ্ঠান সার্ভাইভার ইন্ডিয়ার ভারতীয় সংস্করণের প্রথম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১২ সালের ৬ই জানুয়ারি তারিখে শুরু হয়েছিল, যা ৪৫ দিনের যাত্রা শেষে ২০১২ সালের ১৭ই মার্চ তারিখে চূড়ান্ত ট্রাইবাল কাউন্সিলের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল স্টার প্লাসে সম্প্রচারিত হয়েছে। ভারতীয় অভিনেতা সমীর কোচর এই মৌসুমের উপস্থাপনা করেছেন।

ফিলিপাইনের একটি দ্বীপে অনুষ্ঠিত এই মৌসুমটি প্রাথমিকভাবে কাতান এবং তায়াক নামে দুইটি উপজাতিতে বিভক্ত ছিল। পরবর্তীতে এই দুই উপজাতিকে একত্রিত করে ওয়ালো ওয়ালো নামে একটি বৃহত্তর উপজাতিতে অবশিষ্ট প্রতিযোগীকে অন্তর্ভুক্ত করা হয়েছিল। ২২ জন প্রতিযোগীর অংশগ্রহণে অনুষ্ঠিত এই মৌসুমটি চূড়ান্ত ট্রাইবাল কাউন্সিলের ভোটে ভারতীয় ফিল্ড হকি খেলোয়াড় রাজ রাণী জয়লাভ করেছেন, যেখানে দ্বিতীয় সর্বোচ্চ ভোট পেয়ে জম্নাদাস মজেঠিয়া প্রথম রানার-আপ হয়েছেন।

বিন্যাস
সার্ভাইভার মূলত চার্লি পারসন্স দ্বারা নির্মিত সুয়েডীয় অনুষ্ঠান এক্সপেডিশন রবিনসনের আদলে নির্মিত, যার মূলভাব হচ্ছে উষ্ণমণ্ডলীয় অঞ্চলের দূরবর্তী এক স্থানের একান্তভাবে প্রাকৃতিক পরিবেশে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা ছাড়াও সাধারণ মানুষও এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারীদের "কাস্টওয়ে" (নিষ্প্রাণবন্দী) বলা হয়, যাদেরকে সীমিত সরঞ্জাম ও খাদ্য নিয়ে টিকে থাকার চ্যালেঞ্জে অংশগ্রহণ করতে হয়। প্রতিযোগীদের মূল লক্ষ্য হলো প্রাকৃতিক পরিবেশে বেঁচে থাকা, আশ্রয় তৈরি করা, আগুন জ্বালানো, পানি ও খাবারের সন্ধান করা এবং শারীরিক ও মানসিক সহনশীলতা প্রদর্শন করা। প্রতিটি মৌসুমে সাধারণত ১৬ থেকে ২০ জন প্রতিযোগী অংশগ্রহণ করে থাকে, যারা শারীরিক ও মানসিকভাবে পরীক্ষিত হন। খেলার প্রথম পর্যায়ে, প্রতিযোগীদের উপজাতি বা দল আকারে বিভক্ত হয় এবং আলাদা আশ্রয়স্থলে অবস্থান করে। এই উপজাতিগুলো বিভিন্ন চ্যালেঞ্জে অংশগ্রহণ করে, যা কখনও খাদ্য, সরঞ্জাম বা অন্যান্য প্রয়োজনীয় জিনিসের পুরস্কার জয়ের সুযোগ দেয় এবং কখনও "নিরাপত্তা" জয়লাভে সহায়ক হয়, যার মাধ্যমে তারা পরবর্তী ট্রাইবাল কাউন্সিল থেকে বাঁচতে পারে। যেসব উপজাতি চ্যালেঞ্জে পরাজিত হয়, তাদের সদস্যদেরকে ট্রাইবাল কাউন্সিলে উপস্থিত হতে হয়, যেখানে অংশগ্রহণকারীরা গত কয়েক দিনের ঘটনাবলি নিয়ে আলোচনা করে এবং একে অপরের বিরুদ্ধে ভোট দিয়ে একজনকে প্রতিযোগিতা থেকে নিষ্কাশন করে। কখনও কখনও উপজাতি পরিবর্তন বা একত্রিকরণ ঘটে, যেখানে প্রতিযোগীরা নতুন উপজাতিতে স্থানান্তরিত হয় বা শেষ পর্যন্ত সমস্ত অংশগ্রহণকারীরা একক উপজাতিতে মিশ্রিত হয়। এই পর্যায়ে চ্যালেঞ্জগুলো সাধারণত ব্যক্তিগতভাবে অনুষ্ঠিত হয় এবং বিজয়ীকে একক নিরাপত্তা বা পুরস্কার প্রদান করা হয়। এছাড়াও, খেলার মধ্যবর্তী পর্যায় হতে শেষ পর্যন্ত বাদ দেওয়া প্রতিযোগীরা জুরি হিসেবে যোগদান করে, যারা পরবর্তী ট্রাইবাল কাউন্সিল পর্যবেক্ষণ করে এবং খেলা শেষ হলে বিজয়ী নির্বাচনে ভোট প্রদান করে। চূড়ান্ত ট্রাইবাল কাউন্সিলে দুই বা তিনজন প্রতিযোগী অবশিষ্ট থাকে, যেখানে জুরি প্রতিযোগীদের প্রশ্ন করে এবং তাদের খেলার কৌশল, সামাজিক দক্ষতা এবং কৌশলগত সিদ্ধান্তগুলো বিচার করে। এই আলোচনার পরে জুরি গোপনে ভোট প্রদান করে এবং "সোল সারভাইভার" তথা বিজয়ী ঘোষণা করা করে।

প্রতিযোগী
 স্থান  প্রতিযোগী  পেশা      অবস্থা  ১  রাজ রাণী  ফিল্ড হকি খেলোয়াড়  দিন ১  দিন ৪৫   ২  জম্নাদাস মজেঠিয়া  অভিনেতা  দিন ১  দিন ৪৫   ৩  স্থিতপ্রজ্ঞা মোহন  রেডিও জকি  দিন ১  দিন ৪৫   ৪  শিবম সিং  শিক্ষার্থী  দিন ১  দিন ৪৩   ৫  অভিনব শুকলা  অভিনেতা  দিন ১  দিন ৪২   ৬  পায়েল রোহাতগি  মডেল ও অভিনেত্রী  দিন ১  দিন ৪১   ৭  মুনিশা খাতওয়ানী  টারোট কার্ড পাঠক  দিন ১  দিন ৩৯   ৮  সংগ্রাম সিং  কুস্তিগির  দিন ১  দিন ৩৭   ৯  হ্যারিসন জেমস  ফিটনেস প্রশিক্ষক  দিন ১  দিন ৩৫   ১০  রোহিত নারাং  হোটেল মালিক  দিন ১  দিন ৩২   ১১  সাই গুন্দেওয়ার  অভিনেতা  দিন ১  দিন ৩০   ১২  শিল্পা সাকলানি  অভিনেত্রী  দিন ১  দিন ৩০   ১৩  মাইকেল দুরাইরাজ  গবেষণা বিজ্ঞানী  দিন ১  দিন ২৮   ১৪  প্রীতি  ডিস্ক জকি  দিন ১  দিন ২৫   ১৫  এভলিন সয়াল  কল সেন্টার কর্মী  দিন ১  দিন ২১   ১৬  রাজেশ খেরা  অভিনেতা  দিন ১  দিন ১৯   ১৭  ঋষি রাজ  ফ্যাশন রূপসজ্জাকারী  দিন ১  দিন ১৫   ১৮  করণ প্যাটেল  অভিনেতা  দিন ১  দিন ১২   ১৯  প্রিয়াঙ্কা বাসি  অভিনেত্রী  দিন ১  দিন ১০   ২০  জিজেল ঠাকরাল  মডেল  দিন ১  দিন ৮   ২১  সানোবাল পার্দিওয়ালা  স্টান্ট শিল্পী  দিন ১  দিন ৬   ২২  সিলভেস্টার রজার্স  চুল সাজসজ্জাকারী  দিন ১  দিন ৪  

তথ্যসূত্র

বহিঃসংযোগ


বিষয়শ্রেণী:সার্ভাইভার ইন্ডিয়ার মৌসুম
বিষয়শ্রেণী:২০১২-এ ভারতীয় টেলিভিশন মৌসুম
বিষয়শ্রেণী:স্টার প্লাসের মৌলিক অনুষ্ঠান